**Қабделова Айнагул Гилманқызы**

**Ересек топ**

**Білім беру саласы:Таным, Шығармашылық**

**ҰОҚ: Жаратылыстану, Мүсіндеу**

**Тақырыбы: «Жау,жау,жаңбыр», «Көбелек»**

**Смарт мақсаты:** жаңбыр туралы негізгі ұғымдарын қалыптасты, ауа райын бақылағанда маусымдық өзгерістерді біледі.
Оқу қызметінде мәдени қарым-қатынас пен адамгершілік ережелеріне, табиғатты қорғау мен сақтау сезімдеріне біледі.Көбелектің дайын сұлбасы бейнеленген қағазға ермексазды жалпайту, домалақтау, жіңішкерту әдістерін пайдаланып жапсыра алады. **Әдіс-тәсілдер:**Ғажайып сәт, түсіндіру, баяндау, көркем сөз, миға шабуыл, кері байланыс, сергіту сәті, интербелсенді тақтадан жаңбыр туралы бейнебаян көрсету, пысықтау, дидактикалық ойын.Жұмбақ жасыру, суретті көрсету, қызықты мәлімет, мүсіндеу тәсілдерін көрсету, саусақ жаттығуы, өздік іс-әрекет, жасалған мүсін үшін мақтау және оқу қызметін пысықтау, рефлексия. Көбелектің суреті, жалпы жәндіктер туралы немесе жәндіктердің жеке суреттері: шыбын, қоңыз, маса, ара, көбелек, құмырсқа, «Көбелектің» дайын үлгісі, көбелек сұлбасы бейнеленген сурет, түрлі-түсті ермексаздар, тақтайшалар, сүлгілер, темпі орташа әуенжазбасы, **Ресурстар:**Интербелсенді тақта, көктемгі егістік суреті, қолшатыр, жаңбыр туралы слайдтар немесе мазмұнды суреттер. Әрбір балаға мүсіндеу жұмысына дайындалған көбелектің сұлбасы бейнеленген сурет, түрлі-түсті ермексаз, тақтайша, сүлгі, рефлексияда қолданылатын үлкен және кішкентай көбелектер. **Әдіс -тәсілдері**:Жұмбақ жасыру, суретті көрсету, қызықты мәлімет, үлгіні зерттеу, мүсіндеу тәсілдерін көрсету, саусақ жаттығуы, өздік іс-әрекет, жасалған мүсін үшін мақтау және оқу қызметін пысықтау, рефлексия **Кіріспе бөлім Жұмбақ:** Тырс- тырс тамады, Сайға қарай ағады (Жаңбыр) (Бала үні) - Дұрыс айтасыңдар. Біздің бүгінгі оқу қызметіміз жаңбыр туралыда айтып өтетін боламыз..
- Экранға қарап, жаңбырдың қалай жауатынын тамашалайық! Педагог балалармен бірге бейнебаянды көреді. Балаларға сұрақтар қойып, жауаптарын тыңдайды.
- Балалар, жаңбырдың түсі қандай? Түссіз. Дұрыс.
Жаңбырдың иісі бола ма? Болады.
- Оны қайдан білдіңдер? Жаңбыр жауғанда иісінен. - Жаңбыр қалай жауады? Иә. Су болып жауады. Жақсы.
- Балалар, күзде қандай жаңбыр жауады? Суық. Өте дұрыс. - Көктемде қандай жаңбыр жауады? Салқын. Дұрыс айтасыңдар, балалар.
- Балалар, жазда қандай жаңбыр жауады? Жылы. Жарайсыңдар.
 **Педагог балалалардың назарын өзіне аударып:**
- Тақтаға қарасаңдар, жаңбырдан кейін пайда болған бірнеше құбылысты көреміз.
- Мына суретте балалар, жаңбырдан кейін не пайда болған? Кемпірқосақ.
- Жаңбырдың жауып кеткенін қандай құбылыстардан байқауға болады?
- Аспан түнеріп тұр. Дұрыс. Тағы да?
- Тағы да қандай өзгеріс бар? Аспанда күн көрінбейді. Тамаша.
- Күн қайда? Бұлттың арғы жағында. Керемет.
 Балалар, менің қолымда не бар? Қолшатыр.
- Қолшатыр не үшін керек? Жаңбырда денеміз су болмас үшін. Жарайсыңдар.
- Қолшатырсыз судың астында жүруге бола ма? Болмайды. Ауырып қаламыз. Дұрыс.
- Балалар, алдарыңда мақта мен ыдыста су бар. Мақтаны сол қолдарыңа ұстап, оң қолдарыңмен мақтаға ыдыстағы судан ақырын құямыз.
Балалар педагогтің айтқанын қайталайды.
- Балалар, қолдарыңдағы мақта неге ұқсайды? Бұлтқа. Дұрыс.
- Қолдарыңдағы мақтаға су құйғанда нені байқадыңдар, балалар? Су жерге тамшылады. Жарайсыңдар, балалар!
- Балалар, ол су тамшылары неге ұқсайды? Жаңбырға. -Тамаша.  **Жұмбақ жасыру.**
Өзі сондай әдемі,
Гүлге келіп қонады.
Түрлі-түсті не керек,
Оның аты ... Көбелек. (Бала үні)
**Суретті көрсету.**
Педагог балалардың назарын тақтаға аударады.
- Балалар, мына суреттен нені көріп тұрсыңдар?
Балалар педагогтің сұрақтарына жауап береді. Шыбын, қоңыз, маса, ара, көбелек, құмырсқа. Жақсы.
- Бұларды бір сөзбен қалай айтуға болады? Жәндіктер. Ал, осының ішінде көбелек қандай? Әдемі, кішкентай.
- Сендер қандай түсті көбелекті көрдіңдер?
Балалар өз жауаптарын айтады. Жақсы.
- Көбелектің қандай дене мүшелері бар? Қанаты, аяқтары, басы, мұрты. **Қызықты мәлімет.**
- Көбелек - табиғаттағы ең құпия жаратылыстардың бірі. Мұндай ғажайыпты ойлап табу мүмкін емес. Ал оның ешкімге зияны жоқтығы тағы бір бөлек әңгіме. Әрбір көбелектің өзіне тән иісі бар. Кейбір көбелектерден ванильдің, шашақгүлдің, бүлдіргеннің, қазтамақтың, шоколадтың иісі мүңкіп тұрады.
Олар тәттіні біздің тілімізден де артық біледі. Олардың басты тағамы - гүл шырыны, сондай - ақ көбелектер түсті де жақсы ажырата алады. Олардың иіс сезу сезімдері жақсы дамыған. Дәм тілдегі ағзалар арқылы сезілсе, иіс көбелектің мұрты арқылы қабылданады. Міне қызық, табандарында орналасқан «мұрынмен» де иіскейтін көбелектің түрлері бар екен. **Сергіту сәті. "Көңілді көбелектер".**
- Балалар, бәріміз орнымыздан тұрып, біраз сергіп алайықшы!
- Көбелектерге қарап, әуенмен бірге билейміз. Бастаймыз.
- Көбелекпіз көңілді (қолдарын шапалақтайды),
- Жайнатамыз өңірді (қолдарын қанат сияқты сермейді).
- Көтереміз көңілді (қолдарын шапалақтайды),
- Гүлдендіріп өмірді (қолдарын жоғары көтеріп, жайқалтады). **Үлгіні зерттеу. «Көбелек».**
- Қараңдаршы, не көріп тұрсыңдар? Көбелек. Оның түсі қандай? Түрлі-түсті. Жақсы.
- Көбелектің үстіне нені жапсырған? Түрлі-түсті ермексаздарды.
- Ермексаздарды қалай жапсырған? Домалату, жалпайту әдісі арқылы жапсырған. Пішіндері қандай? Дөңгелек. Жақсы.
- Көбелектің кеудесі мен қарыншасын ермексазды жіңішкертіп жапсырған.- Ермексаздың қажетті түсін іріктейміз.
- Ермексазды кішкене шымшып алып, домалатып, ыдысқа салып дайындап аламыз.
- Домалақ ермексазды көбелектің дайын сұлбасына рет-ретімен қоямыз да, саусақтарымызбен басамыз. Жалпайтамыз.
- Ермексазды жіңішкелеп көбелектің кеудесі мен қарыншасына жапсырамыз. Мұртшасына қоңыр түсті ермексазды домалатып жапсырамыз. Міне, көбелекті әдемілеп жасадық..   -Біз бүгін не туралы айттық? Көбелектер туралы айттық.
- Көбелек сұлбасының үстіне нені жапсырдық? Ермексазды.
- Ермексазды қалай жапсырдық? Ермексазды шымшып алып, шиыршықтау арқылы, домалақтап жалпайту арқылы дөңгелектерді жасадық. Дөңгелектерді көбелектің дайын сұлбасына рет-ретімен қойдық.  Жарайсыңдар! Бүгін жақсы жұмыс жасадыңдар **Құрылымдалған ойын: «**Қиындылардан жәндіктерқұрастыру» **4К** (командамен жұмыс) **Қортынды:** - Біз бүгін не туралы әңгімеледік? -Жаңбыр туралы - Жаңбырдың пайдасы қандай? Көбелектер туралы айттық.
- Көбелекті қалай мүсіндедік.
Ермексазды көбелектің дайын сұлбасына рет-ретімен қойдық. Жақсы. Жарайсыңдар! Бүгін жақсы жұмыс жасадыңдар. - Жарайсыңдар,балалар!